Denne artikkelen omhandler skuespilleren og filmskaperen.  For taleskriveren og kommentatoren, se Jon Favreau (forfatter).

**Jonathan Favreau** (født 16. oktober 1966 i Queens i New York) er en amerikansk skuespiller, manusforfatter, filmprodusent og -regissør.

Favreau ble født i nabolaget Flushing i Queens som sønn av Madeleine, en lærer som døde av leukemi i 1978, og Charles Favreau, også en lærer som spesialiserte seg i spesialpedagogikk. Charles Favreau var katolsk og Madeleine var jødisk.

Jon Favreau tok eksamen ved Bronx High School of Science i 1984 og gikk ved Queens College fra 1984 til 1987. Han droppet etterhvert ut av college og flyttet i 1988 til Chicago for å satse på en karriere innenfor komedie og underholdning. I 1993 fikk han sin første filmrolle i filmen *Rudy*, med Sean Astin i hovedrollen. Under innspillingen stiftet Favreau bekjentskap med Vince Vaughn. I 1994 hadde en rolle i filmen *PCU* samtidig som han gjorde sin debut på TV i serien *Seinfeld*s episode «The Fire».

Favreau flyttet så til Los Angeles hvor han fikk sitt virkelige gjennombrudd i 1996 da han medvirket både som skuespiller og manusforfatter i filmen *Swingers*. Her spilte han nok en gang sammen med Vince Vaughn. I 1997 dukket han opp i noen episoder i TV-serien *Venner for livet* som Pete Becker, en av kjærestene til karakteren Monica Geller, spilt av Courteney Cox. Favreau spilte i seks episoder av serien før forholdet mellom Pete Becker og Monica Geller endte på grunn av førstnevntes ønske om å delta i Ultimate Fighting Championship. Favreau dukket så opp i episoder av komedieserien *Tracey Takes On…* i 1996 og 1997.

I 2001 debuterte han som regissør med filmen *Made*, der han også sto for filmmanus og spilte hovedrollen. I 2008 regisserte han *Iron Man*, der han også hadde en mindre rolle, samt oppfølgeren *Iron Man 2* i 2010.

Han er skaper og en av produsentene og regissørene av Star Wars Disney + originalserien The Mandalorian (2019 – nå), og produserer filmer under produksjonsselskapet Fairview Entertainment.

Filmografi
----------

### Regi

* 2001: *Made*
* 2003: *Elf*
* 2005: *Zathura*
* 2008: *Iron Man*
* 2010: *Iron Man 2*
* 2011: *Cowboys & Aliens*
* 2014: *Chef*
* 2016: *Jungelboken*
* 2019: *Løvenes konge*
* 2019: The Mandalorian

Referanser
----------

1. ↑   Munzinger Personen, Munzinger IBA 00000030783, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w67964v7, besøkt 9. oktober 2017[Hentet fra Wikidata]
3. ↑   Museum of Modern Arts online samling, MoMA kunstner-ID 37050, besøkt 4. desember 2019[Hentet fra Wikidata]

Eksterne lenker
---------------

* (en) Jon Favreau – kategori av bilder, video eller lyd på Commons Rediger på Wikidata
* (en) Jon Favreau på Internet Movie Database Rediger på Wikidata

* (sv) Jon Favreau i Svensk Filmdatabas Rediger på Wikidata

* (da) Jon Favreau på Filmdatabasen Rediger på Wikidata

* (da) Jon Favreau på Scope Rediger på Wikidata

* (fr) Jon Favreau på Allociné Rediger på Wikidata

* (en) Jon Favreau på AllMovie Rediger på Wikidata

* (en) Jon Favreau hos Turner Classic Movies Rediger på Wikidata

* (en) Jon Favreau hos Rotten Tomatoes Rediger på Wikidata

* (en) Jon Favreau hos The Movie Database Rediger på Wikidata

* (en) Jon Favreau hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii **·** BBC Things **·** Munzinger (iba) **·** MusicBrainz **·** Discogs
 |